Museum for bondekultur i Romania

Museum for bondekultur i Romania (på romansk: Muzeul Țăranului Român) er et museum i București i Romania.
 
Museet har store samlinger av tekstiler, ikoner, keramikk og folkekunst fra landsbyer og bondekultur i Romania. Museets samling omfatter  gjenstander. Museet vant i 1996 prisen Årets museum i Europa.

Museet ble grunnlagt i 1906 av Alexandru Tzigara-Samurcaș, kunsthistoriker og etnograf med nær tilknytning til landets kongehus. Han besøkte i 1909 folkemuseene i de nordiske land og Nordiska Museet i Stockholm ble forbildet for museet han bygde opp i București. Museet ligger under Kulturdepartementet i Romania og er lokalisert til Koseaua Kiseleff nær Piața Victoriei.

Museumsbygningen er oppført i tradisjonell romansk arkitekturtradisjon og er bygd på det tidligere statlige myntverkets tomt. Museet ble etablert på 1930-tallet. Det ble gjenåpnet i 1990, knappe seks uker etter Nicolae Ceaușescus fall. 
I kommunistregimets tid var det et museum som hørte til landets kommunistparti som holdt til i huset. 

Museets mest kjente utstilling er Huset i huset.  Huset tilhørte bonden Antonie Mogos fra landsbyen Ceauru i området Gorj. Under Ceaușescu-regimet ble huset flyttet til friluftsmuseet Satului, men i 2002 ble det tilbakeført til museet for bondekultur.

I året 2002 fikk museet et tilbygg, og utstillingene kunne utvides.

Referanser

Eksterne lenker 
 
 Museum official website

Museer i Romania
Årets museum i Europa
Tekstilmuseer
Kulturhistoriske museer